கொலுசு - காதல் கவிதை

ஆயிரம் சலசலப்புகளுக்கு மத்தியில் ஒரு கொலுசின் ஒலி அவசர கானம் பாடிக்கொண்டு என்திசை நோக்கி  படையெடுத்தது.என் பார்வையும் என்னிடம் கேட்காமல்  அவளிடம் தஞ்சமடைந்தது.பூமியோ அவள் கண்ணை ஈர்ப்பு விசையால் கீழ்நோக்கி இழுத்துக் கொண்டிருக்க, 
  தேவதையாய் மெல்ல என் அருகே வந்து நின்றாள்.எனக்கான பேருந்து வந்ததும், தடதடக்கிறது மனசு.தேர்வு பயம் எனைத்துரத்தினாலும், அவள் பெண்மை எனை சிலையாக்கி சிரித்தது.அடுத்த பேருந்து வந்ததும் , வேகமாக அவள் சக்கர கால்கள் என்முகம் காணாமல் எனைக் கடந்து செல்ல, உயிரிழந்தன என் ஹார்மோன்கள்.ஏறி சீட்டில் அமர்ந்து, யாரையோ பார்ப்பது போல் எனைப்பார்த்து சிரித்த அந்த ஒரு நொடி பார்வையிலே செத்தும் பிழைத்தேன் நான்.!